אמאדו סוקונה

אמאדו סוקונה (בצרפתית: Amadou Soukouna; נולד ב-21 ביוני 1992) הוא כדורגלן צרפתי המשחק במאריצבורג יונייטד 
מליגת העל הדרום-אפריקאית בעמדת החלוץ.

קריירה
סוקונה הגיע בגיל 16 למחלקת הנוער של טולוז, ועלה לקבוצה הבוגרת במדיה שיחק חמישה משחקים וכבש שער אחד. את הופעת הבכורה שלו בקבוצה הבוגרת של טולוז הוא ערך ב-13 בנובמבר 2010 במשחק ליגה נגד מונפלייה. במהלך תקופתו בטולוז הוא הושאל ללוזנאק ולטולוז 2, קבוצת הבת של טולוז. ב-7 באפריל 2016, סוקונה חתם במועדון הבולגרי וריה שם שיחק במשך עונה אחת וסיים עם 7 שערים ב-26 הופעות. בינואר 2017, הוא נמכר ללבסקי סופיה וחתם לשנתיים וחצי אך לאחר פחות משנה שוחרר מהקבוצה ועבר לצ'רנו מורה וארנה, מועדון בולגרי נוסף, ממנו שוחרר בדצמבר 2017.

באוגוסט 2018 חתם סוקונה בהפועל פתח תקווה מהליגה הלאומית על חוזה לשנתיים. ב-27 באוגוסט 2018, הוא ערך את הופעת הבכורה שלו במועדון כאשר עלה כמחליף בדקה ה-60 בניצחון החוץ 2–0 נגד בני לוד. ב-30 באוגוסט סוקונה כבש את שער הבכורה שלו במועדון כאשר כבש בדקה ה-90 בניצחון הבית 1–0 נגד הפועל רמת גן. ב-17 במאי 2019, במחזור האחרון של עונת 2018/19, הוא כבש שלושער בניצחון החוץ 5–2 על הפועל אכסאל. סוקונה סיים את העונה עם 13 שערים ב-36 הופעות בליגה.

ב-28 בינואר 2020 רכשה הפועל כפר סבא את סוקונה מהפועל פתח תקווה תמורת 30 אלף אירו.

ב-19 באוגוסט 2021, סוקונה חתם במאריצבורג יונייטד מליגת העל הדרום-אפריקאית.

קישורים חיצוניים

הערות שוליים

חלוצי כדורגל צרפתים
כדורגלנים צרפתים
כדורגלני טולוז
כדורגלני לבסקי סופיה
כדורגלני צ'רנו מורה וארנה
כדורגלני הפועל פתח תקווה
כדורגלני הפועל כפר סבא
כדורגלנים זרים בישראל
ספורטאים צרפתים בבולגריה
ספורטאים צרפתים בישראל
ספורטאים זרים בדרום אפריקה
צרפתים שנולדו ב-1992